SLOVENSKY

APPLE INC. 
iPOD SOFTVÉROVÁ LICENČNÁ ZMLUVA
Jednorazová Licenčná

PREČÍTAJTE SI PROSÍM POZORNE TÚTO SOFTVÉROVÚ LICENČNÚ ZMLUVU („LICENCIU“) PREDTÝM, AKO ZAČNETE POUŽÍVAŤ VÁŠ iPOD, ALEBO NAŇ SŤAHOVAŤ SOFTVÉROVÚ AKTUALIZÁCIU, PRILOŽENÚ K TEJTO LICENCII.  POUŽÍVANÍM ZARIADENIA iPOD ALEBO STIAHNUTÍM SOFTVÉROVEJ AKTUALIZÁCIE SÚHLASÍTE S PODMIENKAMI UVEDENÝMI V TEJTO LICENCII. POKIAĽ NESÚHLASÍTE S PODMIENAKMI UVEDENÝMI V TEJTO LICENCII, NEPOUŽÍVAJTE iPOD ANI NESŤAHUJTE SOFTVÉROVÚ AKTUALIZÁCIU.  AK NESÚHLASÍTE S PODMIENKAMI UVEDENÝMI V TEJTO LICENCII, MALI BY STE iPOD VRÁTIŤ DO NAJBLIŽŠIEHO APPLE STORU ALEBO AUTORIZOVANÉMU DISTRIBÚTOROVI, U KTORÉHO STE iPOD KÚPILI, KDE VÁM BUDÚ VRÁTENÉ PENIAZE V SÚLADE S PRAVIDLAMI APPLE, TÝKAJÚCIMI SA VRÁTENIA VÝROBKOV. TIETO PRAVIDLÁ NÁJDETE NA http://www.apple.com/legal/sales_policies/.

1. 	Všeobecné podmienky. Softvér (vrátane Boot ROM a ostatného vstavaného softvéru), užívateľské rozhrania, obsah, písma, dokumentácia a akékoľvek dáta dodávané s iPodom, vrátane vylepšení jednotlivých funkcií, softvérových aktualizácií, alebo softvéru na obnovenie systému, poskytovaných spoločnosťou Apple, či už v ROM pamäti, alebo na iných nosičoch v akejkoľvek podobe (súhrnne označované ako ako „Softvér pre iPod“) sú vám licencované, nie predané spoločnosťou Apple Inc. („Apple“) len na použitie v súlade s podmienkami uvedenými v tejto licencii. Apple a jeho udeľovatelia licencií si ponechávajú vlastnícke práva na Softvér pre iPod a vyhradzujú si všetky práva, výslovne neudelené vám.  

Spoločnosť Apple môže podľa vlastného uváženia zverejniť aktualizácie softvéru pre iPod. Tieto prípadné aktuakizácie nemusia nutne zahŕňať všetky existujúce softvérové funkcie alebo nové funkcie, ktoré Apple zverejní pre novšie modely iPodu.

2. 	Práva a obmedzenia vyplývajúce z tejto licencie  
(a) Táto Licencia vám umožňuje používať Softvér pre iPod na jednom iPode. Táto licencia neumožňuje používanie Softvéru pre iPod na viac ako jednom iPode súčasne a zakazuje šírenie alebo poskytovanie Softvéru pre iPod prostredníctvom siete, na ktorej by mohol byť používaný viacerými zariadeniami naraz. Táto licencia vás neoprávňuje využívať spoločnosťou Apple patentované rozhrania a iné intelektuálne duševné vlastníctvo pri navrhovaní, vývoji, výrobe, udeľovaní licencie alebo distribúcii zariadení a príslušenstva tretích strán určených na používanie s iPodom. Na niektoré tieto činnosti vás oprávňujú samostatné licencie poskytované spoločnosťou Apple. Viac informácií získate na adrese madeforipod@apple.com.

(b) Pri aktualizáciách iPodu, a softvére na obnovu systému ktoré môžu byť poskytované spoločnosťou Apple na stiahnutie („Softvérové aktualizácie iPodu“), súhlasíte s tým, že niektoré Softvérové aktualizácie iPodu alebo ich súčasti môžu byť špecificky určené len pre niektoré modely alebo generácie iPodu a nemusia byť dostupné pre všetky modely iPodu Podľa pravidiel a podmienok tejto licencie vlastníte obmedzenú neexkluzívnu licenciu na sťahovanie Softvérových aktualizácií iPodu, ktoré Apple pre váš model iPodu poskytne na aktualizáciu alebo obnovenie softvéru na akomkoľvek iPode, ktorý vlastníte, alebo je pod vašou správou. Táto licencia vám neumožňuje aktualizovať alebo obnovovať iPod, ktorý nevlastníte, alebo nespravujete a zakazuje šírenie a poskytovanie Softvérovej aktualizácie iPodu prostredníctvom siete, na ktorej by mohla byť používaná viacerými zariadeniami, alebo viacerými počítačmi naraz. Môžete si vytvoriť jednu kópiu Softvérovej aktualizácie iPodu, uloženú vo vašom počítači v čitateľnom formáte a to len pre potreby zálohovania pod podmienkou, že táto kópia bude obsahovať všetky autorské práva alebo iné upozornenia, týkajúce sa vlastníckych práv, ktoré obsahuje aj originál.

(c) Okrem prípadov jednoznačne uvedených v tejto licencii alebo príslušných právnych predpisoch nesmiete dekompilovať, aplikovať reverzné inžinierstvo, rozoberať, pokúšať sa získať zdrojový kód, dekódovať, upravovať, alebo vytvárať diela odvodené od Softvéru pre iPod, Softvérových aktualizácií pre iPod alebo akejkoľvek vyššie uvedenej časti Akýkoľvek takýto pokus je porušením práv spoločnosti Apple a vlastníkov licencie na Softvér pre iPod a Softvérové aktualizácie pre iPod. Porušením týchto obmedzení sa vystavujete riziku trestného stíhania. Tým, že v iPode uchovávate dáta, vytvárate ich digitálnu kópiu.  V niektorých právnych systémoch je protizákonné vytvárať digitálne kópie bez predošlého súhlasu majiteľa autorských práv. Softvér pre iPod a Softvérové aktualizácie pre iPod môžu byť využité na reprodukciu materiálov v prípade, že bude obmedzený na reprodukciu materiálov, ktoré nie sú chránené autorskými právami, materiálov, ktorých autorské práva vlastníte vy, alebo materiálov, ktoré ste oprávnený reprodukovať podľa zákona. SOFTVÉR PRE iPOD A SOFTVÉROVÉ AKTUALIZÁCIE PRE iPOD NIE SÚ URČENÉ NA OBSLUHOVANIE NUKLEÁRNYCH ZARIADENÍ, VZDUŠNEJ NAVIGÁCIE ALEBO KOMUNIKAČNÝCH SYSTÉMOV, RIADENIE VZDUŠNEJ PREVÁDZKY, SYSTÉMY PRE PODPORU ŽIVOTNÝCH FUNKCIÍ ALEBO NA POUŽITIE V ZARIADENIACH, PRI KTORÝCH ZLYHANIE SOFTVÉRU PRE IPOD ALEBO SOFTVÉROVÝCH AKTUALIZÁCIÍ PRE iPOD, MÔŽE VIESŤ K SMRTI, OSOBNÉMU ZRANENIU ALEBO ŤAŽKÉMU FYZICKÉMU POŠKODENIU, ČI POŠKODENIU ŽIVOTNÉHO PROSTREDIA. 

(d) Tým, že v iPode uchovávate dáta, vytvárate ich digitálnu kópiu. V niektorých právnych systémoch je protizákonné vytvárať digitálne kópie bez predošlého súhlasu majiteľa autorských práv. Softvér pre iPod a Softvérové aktualizácie pre iPod môžu byť využité na reprodukciu materiálov v prípade, že bude obmedzený na reprodukciu materiálov, ktoré nie sú chránené autorskými právami, materiálov, ktorých autorské práva vlastníte vy, alebo materiálov, ktoré ste oprávnený reprodukovať podľa zákona.

(e) Súhlasíte s tým, že budete používať softvér pre iPod a Služby (tak, ako sú definované v časti 5) v súlade so všetkými príslušnými zákonmi, vrátane miestnych zákonov krajny alebo oblasti v ktorej bývate, alebo v ktorej sťahujete alebo používate softvér pre iPod a Aktualizácie.

3.  	Presun práv  
(a) Je zakázané prenajímať, požičiavať, predávať, nanovo distribuovať, alebo licencovať Softvér pre iPod  Môžete však raz a natrvalo presunúť všetky vaše licenčné práva na Softvér pre iPod druhej strane v spojitosti s presunutím vlastníckych práv vášho iPodu za nasledujúcich podmienok: (a) presun musí zahŕňať váš iPod a všetok Softvér pre iPod, vrátane všetkých jeho častí, originálnych nosičov, tlačených materiálov a tejto licencie; (b) neponecháte si žiadnu kópiu Softvéru pre iPod, celkovú, alebo čiastočnú, vrátane kópií uložených na počítači alebo inom pamäťovom zariadení; (c) druhá strana, ktorá od vás získa Softvér pre iPod, si prečíta a bude súhlasiť s podmienkami uvedenými v tejto licencii.

(b) Čo sa týka Softvérových aktualizácií iPodu, je zakázané prenajímať, požičiavať, predávať, nanovo distribuovať, alebo licencovať Softvérové aktualizácie pre iPod. Môžete však raz a natrvalo presunúť všetky vaše licenčné práva na Softvérové aktualizácie pre iPod druhej strane v spojitosti s presunutím vlastníckych práv vášho počítača alebo iPodu za nasledujúcich podmienok: (a) presun musí zahŕňať váš počítač alebo iPod a všetky Softvérové aktualizácie pre iPod, vrátane všetkých ich častí, originálnych nosičov, tlačených materiálov a tejto licencie; (b) neponecháte si žiadnu kópiu Softvérových aktualizácií pre iPod, celkové, alebo čiastočné, vrátane kópií uložených na počítači alebo inom pamäťovom zariadení; (c) druhá strana, ktorá od vás získa Softvérové aktualizácie pre iPod, si prečíta a bude súhlasiť s podmienkami uvedenými v tejto Licencii.

4.  	Ukončenie    Táto licencia je platná až do jej ukončenia. Práva, ktoré sú vám vyhradené touto licenciou, automaticky a bez upozornenia od spoločnosti Apple zanikajú, v prípade, že porušíte ktorúkoľvek z podmienok uvedených v tejto Licencii. Po skončení platnosti tejto Licencie by ste mali zastaviť akékoľvek používanie Softvéru pre iPod a Softvérových aktualizácií pre iPod. Časti 5, 6, a 9, tejto Licencie zostávajú v platnosti aj po akejkoľvek forme zrušenia tejto zmluvy.

5.  	Zrieknutie sa záruk  
Ak ste zákazník - spotrebiteľ (niekto, kto používa softvér pre iPod na súkromné účely), je možné, že na základe práv a zákonov krajiny pobytu sa na vás nebudú vzťahovať nasledovné obmedzenia. Ak sa chcete dozvedieť viac o vašich právach, kontaktujte miestnu organizáciu, ktorá má na starosti poradenstvo pre spotrebiteľov.

TÝMTO VYJADRUJETE SVOJ VEDOMÝ SÚHLAS S TÝM, ŽE POUŽÍVANIE SOFTVÉRU PRE iPOD A SOFTVÉROVÝCH AKTUALIZÁCÍ PRE iPOD JE NA VAŠE VLASTNÉ RIZIKO A ZODPOVEDNOSŤ ZA TIETO RIZIKÁ, TÝKAJÚCE SA USPOKOJIVEJ KVALITY, VÝKONNOSTI, PRESNOSTI A VÝKONU JE NA VÁS. INŠTALÁCIA TOHTO SOFTVÉRU MÔŽE OVPLYVNIŤ FUNKCIU SOFTVÉRU TRETÍCH STRÁN  SOFTVÉR PRE iPOD A SOFTVÉROVÉ AKTUALIZÁCIE PRE iPOD SÚ DO MAXIMÁLNEJ MIERY POVOLENEJ ZÁKONOM POSKYTOVANÉ. TAK AKO SÚ“ SO VŠETKÝMI NEDOSTATKAMI A BEZ AKEJKOĽVEK ZÁRUKY. APPLE A JEHO POSKYTOVATELIA LICENCIÍ (PRE ÚČELY ČASTÍ 5 A 6 SÚHRNNE NAZÝVANÍ „APPLE“) SA TÝMTO ZRIEKAJÚ VŠETKÝCH ZÁRUK A PODMIENOK TÝKAJÚCICH SA SOFTVÉRU PRE iPOD A SOFTVÉROVÝCH AKTUALIZÁCIÍ PRE iPOD, ČI UŽ PRIAMO VYJADRENÝCH, IMPLICITNÝCH ALEBO ZÁKONNÝCH, VRÁTANE, ALE NIELEN IMPLICITNÝCH ZÁRUK A/ALEBO PODMIENKY PREDAJNOSTI, USPOKOJIVOSTI KVALITY, VHODNOSTI PRE KONKRÉTNY ÚČEL POUŽITIA, PRESNOSTI, NERUŠENÉHO POUŽÍVANIA A NEPORUŠOVANIA PRÁV TRETÍCH STRÁN. APPLE NERUČÍ ZA PRERUŠENIE VÁŠHO PÔŽITKU ZO SOFTVÉRU PRE iPOD A SOFTVÉROVÝCH AKTUALIZÁCIÍ PRE iPOD, ANI ZA TO, ŽE FUNKCIE, KTORÉ OBSAHUJÚ, BUDÚ SPĹŇAŤ VAŠE POŽIADAVKY, ŽE CHOD SOFTVÉRU PRE IPOD A SOFTVÉROVÝCH AKTUALIZÁCIÍ PRE iPOD BUDE NEPRERUŠENÝ ALEBO BEZCHYBNÝ ALEBO, ŽE CHYBY V TOMTO SOFTVÉRI ALEBO AKTUALIZÁCIÁCH BUDÚ OPRAVENÉ. 

(c) ŽIADNA ÚSTNA ALEBO PÍSOMNÁ INFORMÁCIA, KTORÚ POSKYTNE APPLE ALEBO JEHO AUTORIZOVANÝ ZÁSTUPCA, NESLÚŽI AKO ZÁRUKA. AK SA UKÁŽE, ŽE SÚ SOFTVÉR PRE iPOD ALEBO SOFTVÉROVÉ AKTUALIZÁCIE PRE iPOD CHYBNÉ, CELKOVÉ NÁKLADY NA VŠETKU POTREBNÚ ÚDRŽBU, OPRAVY ALEBO NÁPRAVY SÚ VO VAŠEJ VLASTNEJ RÉŽII. VZHĽADOM NA TO, ŽE NIEKTORÉ PRÁVNE SYSTÉMY NEPOVOĽUJÚ VYŇATIE IMPLICITNÝCH ZÁRUK ALEBO OBMEDZENÍ NA UPLATNITEĽNÉ ZÁKONOM URČENÉ SPOTREBITEĽSKÉ PRÁVA, JE MOŽNÉ, ŽE SA NA VÁS VYŠSIE UVEDENÉ VÝNIMKY A OBMEDZENIA NEVZŤAHUJÚ. 
 
6. 	Obmedzenie zodpovednosti. AŽ DO ROZSAHU NEZAKÁZANÉHO PRÍSLUŠNÝM ZÁKONOM SPOLOČNOSŤ APPLE NEZODPOVEDNÁ ZA OSOBNÉ ZRANENIA ALEBO AKÉKOĽVEK NÁHODNÉ, ZVLÁŠTNE, NEPRIAME ALEBO AKÉKOĽVEK SÚVISIACE POŠKODENIA, BEZMEDZNE ZAHŔŇAJÚC POŠKODENIA KVÔLI STRATE ZISKOV, POŠKODENIE ALEBO STRATU DÁT, CHYBU PRI POSIELANÍ ALEBO PRIJÍMANÍ DÁT, PRERUŠENIE OBCHODU ALEBO AKÉKOĽVEK ĎALŠIE OBCHODNÉ ÚJMY ALEBO STRATY, VZNIKNUTÉ Z ALEBO VZŤAHUJÚCE SA NA VAŠE POUŽÍVANIE ALEBO VAŠU NESCHOPNOSŤ POUŽÍVAŤ SOFTVÉR PRE iPOD A SOFTVÉROVÉ AKTUALIZÁCIE PRE iPOD, SPÔSOBENÉ AKÝMKOĽVEK SPÔSOBOM A BEZ OHĽADU NA TEÓRIU O ZODPOVEDNOSTI (PROSTREDNÍCTVOM ZMLUVY, SPORU ALEBO INAK) A AJ V PRÍPADE, ŽE BOLA SPOLOČNOSŤ APPLE O TÝCHTO MOŽNÝCH UJMÁCH UPOVEDOMENÁ. VZHĽADOM NA TO, ŽE NIEKTORÉ PRÁVNE SYSTÉMY NEPOVOĽUJÚ OBMEDZENIE ZODPOVEDNOSTI ZA OSOBNÉ ZRANENIE ALEBO NÁHODNÉ ČI SÚVISIACE UJMY, JE MOŽNÉ, ŽE SA NA VÁS VYŠSIE UVEDENÉ VÝNIMKY A OBMEDZENIA NEVZŤAHUJÚ. Výška odškodného v rámci zodpovednosti spoločnosti Apple voči vašim stratám (iná, než vyžadovaná uplatniteľným zákonom v prípadoch osobného zranenia) nemôže v žiadnom prípade presiahnuť päťdesiat dolárov (50.00 USD). Predchádzajúce obmedzenia platia aj v prípade, že vyššie uvedená náprava nesplní svoj pôvodný účel.

7. 	Obmedzenie exportu. Softvér pre iPod alebo Softvérové aktualizácie pre iPod nemôžete žiadnym spôsobom exportovať alebo reexportovať, ani používať inak, než je povolené zákonmi Spojených štátov amerických a zákonmi jurisdikcie(í), v ktorých ste Softvér pre iPod alebo Softvérové aktualizácie pre iPod zakúpili. Softvér pre iPod ani Softvérové aktualizácie pre iPod nemôžete exportovať alebo reexportovať predovšetkým, ale nielen (a) do krajín, na ktoré USA uvalili embargo alebo (b) komukoľvek na Zozname zvláštne určených osôb Ministerstva financií USA, na Zozname zamietnutých osôb alebo Zozname zamietnutých subjektov Ministerstva obchodu USA. Používaním Softvéru pre iPod alebo Softvérových aktualizácií pre iPod vyjadrujete a zaručujete sa, že sa nenachádzate v žiadnej z týchto krajín, alebo na žiadnom podobnom zozname. Tiež sa zaväzujete, že nebudete Softvér pre iPod alebo Softvérové aktualizácie pre iPod používať pre žiaden účel, ktorý by bol zakázaný zákonmi Spojených štátov amerických, čo zahŕňa predovšetkým, ale nielen vyvíjanie, navrhovanie, výrobu alebo produkciu riadených striel a nukleárnych, chemických alebo biologických zbraní.

8. 	Koncoví užívatelia v štátnej správe. Softvér pre iPod, Softvérové aktualizácie pre iPod a súvisiaca dokumentácia sú „komerčnými položkami“, pričom tento pojem je definovaný v americkej Zbierke federálnych predpisov 48 C.F.R. §2.101, pozostávajúc z „komerčného počítačového softvéru“ a „dokumentácie ku komerčnému počítačovému softvéru“, pričom tieto pojmy sa spomínajú v uvedenej Zbierke 48 C.F.R. §12.212 alebo 48 C.F.R. §227.7202, podľa príslušnosti.  V súlade so Zbierkou federálnych predpisov 48 C.F.R. §12.212 alebo 48 C.F.R. §227.7202-1 až 227.7202-4, podľa príslušnosti, komerčný počítačový softvér a dokumentácia ku komerčnému počítačovému softvéru sú licencované americkým vládnym užívateľom (a) len ako komerčné položky a (b) len s tými právami, ktoré boli udelené všetkým ostatným bežným koncovým užívateľom v súlade s tu uvedenými zmluvnými podmienkami. Ešte nepublikované práva sú vyhradené podľa autorského práva Spojených štátov amerických.

9. 	Kontrolné zákony a oddeliteľnosť. Táto licencia bude spravovaná a vykladaná v súlade so zákonmi štátu Kalifornia rovnakým spôsobom ako pri zmluvách, ktoré sú uzavreté a vykonávané výhradne medzi občanmi Kalifornie.. Táto licencia by nemala byť riadená Dohodou Spojených národov o zmluvách o medzinárodnom predaji tovarov, ktorých aplikácia je jasne vylúčená. Ak ste spotrebiteľ s pobytom v Spojenom kráľovstve, bude táto licencia podliehať miestnym zákonom a jurisdikcii miesta vášho pobytu. Ak z akýchkoľvek príčin vznesie súd kompetentného právneho systému námietku neuplatniteľnosti akejkoľvek klauzuly, alebo prehlási jej časť za právne neúčinnú, zvyšok tejto licencie zostáva v plnej platnosti a moci.  

10. 	Zainteresovaná tretia strana  Týmto vám oznamujeme, že PortalPlayer, Inc., kalifornská spoločnosť so sídlom 3255 Scott Boulevard, Building 1, Santa Clara, California 95054, U.S.A. je zainteresovaná tretia strana k tejto Licencii v rozsahu v akom iPod využíva softvér PortalPlayer. V súvislosti s týmto softvérom je Licencia vynútiteľná okrem spoločnosti Apple aj spoločnosťou PortalPlayer 

11. 	Kompletná dohoda; úradný jazyk  Táto licencia utvára celú dohodu medzi vami a Apple, vzťahujúcu sa na používanie Softvéru pre iPod a Softvérových aktualizácií pre iPod a nahrádza všetky predošlé a súčasné dohody, týkajúce sa tejto veci. Žiadne dodatky ani úpravy tejto licencie nebudú záväzné, pokiaľ nebudú v písomnej forme a podpísané spoločnosťou Apple. Preklad tejto licencie do akéhokoľvek jazyka vznikol na základe lokálnych požiadaviek a v prípade nezhody medzi anglickou a neanglickou verziou platí pôvodná anglická verzia do rozsahu, nezakázaného miestnymi právnymi predpismi.

12. 	Používanie formátu MPEG-4  Softvér pre iPod a Softvérové aktualizácie pre iPod obsahujú funkcie pre kódovanie alebo dekódovanie videa vo formáte MPEG-4. Softvér pre iPod a Softvérové aktualizácie pre iPod spadajú pod licenciu MPEG-4 Visual Patent Portfolio Licence pre zákaznícke osobné a nekomerčné používanie (i) kódovania videa v súlade so štandardom MPEG-4 Visual Standard (“MPEG-4 Video”) a/alebo (ii) dekódovania MPEG-4 videa, ktoré bolo zakódované používateľom, vykonávajúcim osobnú a nekomerčnú aktivitu a/alebo také, ktoré bolo získané od poskytovateľa video snímkov, viazaného licenciou MPEG LA na poskytovanie MPEG-4 videa. Na žiadne iné použitie sa licencia nevydáva alebo nepovoľuje. Ďalšie informácie vrátane tých, vzťahujúcich sa na promočné, interné alebo komerčné účely a licencovanie je možné získať od MPEG LA, LLC. Pozri http://www.mpegla.com. 

13. 	Poznámka o štandarde H.264/AVC Softvér pre iPod a Softvérové aktualizácie pre iPod obsahujú funkcionalitu pre kódovanie a/alebo dekódovanie formátu AVC, komerčné používanie H.264/AVC vyžaduje ďalšie licencovanie a zároveň vyžaduje nasledujúce náležitosti: FUNKČNOSŤ AVC V RÁMCI SOFTVÉRU PRE iPOD A SOFTVÉROVÝCH AKTUALIZÁCIÍ PRE iPOD JE TU LICENCOVANÁ LEN PRE OSOBNÉ A NEKOMERČNÉ POUŽITIE ZÁKAZNÍKOM NA (i) KÓDOVANIE VIDEA V SÚLADE SO ŠTANDARDOM AVC („AVC VIDEO“) A/ALEBO (ii) DEKÓDOVAŤ VIDEO, KTORÉ BOLO ZAKÓDOVANÉ ZÁKAZNÍKOM VYKONÁVAJÚCIM OSOBNÉ A NEKOMERČNÉ AKTIVITY A/ALEBO AVC VIDEO, KTORÉ BOLO ZÍSKANÉ OD LICENCOVANÉHO POSKYTOVATEĽA AVC VIDEÍ. INFORMÁCIE TÝKAJÚCE SA OSTATNÝCH POUŽITÍ A LICENCIÍ JE MOŽNÉ ZÍSKAŤ OD SPOLOČNOSTI MPEG LA L.L.C. POZRI HTTP://WWW.MPEGLA.COM. 

14.  	Poznámka o AMR  Funkcia Adaptívneho viacrýchlostného kódobania/dekódovania (“AMR”) v Softvéri pre iPod a Softvérových aktualizáciách pre iPod nie sú licencované na hlasové hovory v mobilnej sieti alebo na použitie v produktoch telefónie postavených na architektúre QuickTime pe Windows. Funkcia AMR kódovania a dekódovania kódovania v Softvéri pre iPod a Softvérových aktualizáciách pre iPod nie je licencovaná na použitie v infraštruktúre mobilnej komunikácie vrátane:  Základných staníc, radičov základných staníc/rádiových sietí, pobočkových ústrední a brán do a z verejných prepínaných sietí.

EA0716
Rev. 02/04/11